b"\n_START_ARTICLE_\nAnders B\xc3\xa6rtelsen\n_START_SECTION_\nKlubkarriere\n_START_PARAGRAPH_\nB\xc3\xa6rtelsen startede sin fodboldkarriere som tre\xc3\xa5rig i St\xc3\xb8vring IF. I sine unge \xc3\xa5r spillede han ligeledes badminton, hvori han blev U/11-danmarksmester i 2011 i herresingle for St\xc3\xb8vring Badminton. Herfor spillede han frem til U/12, hvor han skiftede til AaB.\n_START_SECTION_\nAaB\n_START_PARAGRAPH_\nHan var anf\xc3\xb8rer for AaB's U/19-hold, der blev nummer to efter FC Midtjylland i U/19 Ligaen i 2017-18-s\xc3\xa6sonen._NEWLINE_B\xc3\xa6rtelsen fik sin debut i Superligaen den 29. april 2018. Han var p\xc3\xa5 dav\xc3\xa6rende tidspunkt 17 \xc3\xa5r gammel._NEWLINE_I december 2018 var B\xc3\xa6rtelsen til pr\xc3\xb8vetr\xc3\xa6ning i West Bromwich Albion i ti dage. I stedet for at skrive under p\xc3\xa5 en kontrakt med den engelske klub blev det i januar 2019 offentliggjort, at han havde skrevet under p\xc3\xa5 en forl\xc3\xa6ngelse af sin kontrakt med AaB, s\xc3\xa5ledes den herefter varede frem til sommeren 2021. Sammen med fire andre ungdomsspillere blev han forfremmet til at v\xc3\xa6re en permanent del af AaB's f\xc3\xb8rsteholdstrup i sommeren 2019."